Telugų raštas
Telugų raštas – brahminių raštų šeimai priklausantis raštas, naudojamas užrašyti daugiausia telugų kalbai (pietų Indija). Taip pat šiuo raštu telugų kraštuose užrašomas sanskritas. Telanganos ir Andhra Pradešo gondai taip pat naudoja šį raštą savo kalbai užrašyti. Telugų raštas susidarė iš vieno brahmi raštų atmainų – bhatiprolų rašto. Vėliau iš jo Andhros valstybėje ėmė formuotis telugų raštas. Dabartinė ortografija sudaryta XX a. antroje pusėje.